Den 29. november 2017 skulle hans dom i ankesaken falle. Mens kjennelsen ble lest opp drakk han en flaske med kaliumcyanid og døde senere på sykehus. Dette skjedde på det som skulle være domstolens siste møte der seks ankesaker var oppe. Det er uklart hvordan Praljak klarte å få med seg giften inn i rettslokalet, trolig var flasken så liten at den ikke ble oppdaget ved vanlig kroppsvisitasjon. Praljak hadde allerede tilbragt 13 år i fengsel og ville trolig blitt løslatt snart etter å ha sonet to tredjedeler av straffen.